Paula Valdena iela (Rīga)
Šis raksts ir par ielu Rīgā. Par citām jēdziena Paula Valdena iela nozīmēm skatīt nozīmju atdalīšanas lapu. Paula Valdena iela ir vietējas nozīmes iela Rīgā, Kurzemes rajonā, Ķīpsalā. Tā sākas krustojumā ar Ķīpsalas ielu, virzās Ķīpsalas rietumu virzienā, iela beidzas krustojumā ar Zunda krastmalu iepretim Zundam. Kopējais ielas garums — 285 metri, visā garumā klāta ar asfalta segumu. Sastāv no divām braukšanas joslām, gājēju ietve izbūvēta visā garumā abās ielas pusēs. Ielā sabiedriska rakstura ēkas. Iela nosaukta pasaulslavenā ķīmiķa un bijušā Rīgas Tehniskās universitātes rektora Paula Valdena vārdā. Svinīgā ielas atklāšana notika 2013. gada 26. jūlijā, atzīmējot Paula Valdena 150. jubileju.